**Zmluva o servise a prevádzkovej podpore**

uzavretá podľa § 269 ods. 2 v spojení s § 536 a nasledujúcich ustanovení Zákona č. 513/1991 Zb. Obchodný zákonník v znení neskorších predpisov medzi týmito zmluvnými stranami:

**Objednávateľ**

Názov:  Fakultná nemocnica Trenčín

Sídlo : Legionárska 28, 911 01 Trenčín

Štatutárny orgán: Ing. Michal Plesník, riaditeľ

IČO : 00610470

DIČ: 2021254631

IČ DPH: SK2021254631

Bankové spojenie: Štátna pokladnica

IBAN: SK23 8180 0000 0070 0028 0438

Zriadená: štátna príspevková organizácia zriadená Zriaďovacou listinou Ministerstva zdravotníctva SR č. č. 1970/1991-A/VIII-1 zo dňa 14.06.1991

(ďalej len **,, Objednávateľ ˮ**)

**a**

**Poskytovateľ**

obchodné meno :

Sídlo :

Štatutárny orgán:

IČO :

DIČ:

IČ DPH:

Bankové spojenie:

IBAN:

spoločnosť zapísaná v

(ďalej len **,, Poskytovateľ ˮ**)

**Článok I  
Úvodné ustanovenia a definície pojmov**

1. Objednávateľ a Poskytovateľ sa dohodli, že pojmy definované v ustanovení tohto bodu 1 alebo na inom mieste v tejto Zmluve, ktoré začínajú veľkým začiatočným písmenom, budú mať pri výklade tejto Zmluvy obsah, ktorý je im priradený v ich definícii. Objednávateľ a Poskytovateľ sa dohodli, že v prípade, ak táto Zmluva neobsahuje definíciu akéhokoľvek pojmu, vrátane pojmu začínajúceho malým začiatočným písmenom, použije sa pri jeho výklade definícia obsiahnutá vo všeobecne záväznom právnom predpise platnom a účinnom na území Slovenskej republiky a ak takého predpisu niet, potom sa použije gramatický výklad príslušného pojmu. Objednávateľ a Poskytovateľ sa dohodli, že na účel tejto Zmluvy sa pojmom

**Miesto plnenia** rozumie miesto, kde je umiestnený Prístroj a kde Poskytovateľ bude poskytovať Služby podľa tejto Zmluvy, ak táto Zmluva výslovne neurčuje, že Službu Poskytovateľ môže a je oprávnený poskytnúť aj z iného miesta resp. na inom mieste alebo vzdialeným prístupom,

**Náhradný diel** rozumie hnuteľná vec, ktorá je výrobcom Prístroja alebo Poskytovateľom určená na to, aby sa stala časťou alebo súčasťou Prístroja, aby do Prístroja bola zabudovaná alebo k nemu alebo doňho nainštalovaná, alebo namontovaná a ktorá nahradí takúto pôvodnú vec v Prístroji zabudovanú, nainštalovanú alebo doňho namontovanú, ktorá z akéhokoľvek dôvodu neplní svoju funkciu alebo funkčnosť, alebo ktorá svojim fungovaním z akéhokoľvek dôvodu spôsobuje prekážky v riadnom prevádzkovaní a používaní Prístroja; Náhradným dielom sa rozumie každá súčiastka Prístroja,

**Obchodný zákonník** rozumieZákon č. 513/1991 Zb. Obchodný zákonník v znení neskorších predpisov,

**Prístroj** rozumie zariadenie špecifikované v Prílohe č. 1 Zmluvy označenej ako Identifikácia Prístroja, Prístrojom sa rozumie aj jeho príslušenstvo potrebné na jeho riadne prevádzkovanie a obsluhu,

**Služby** rozumie služby, výkony a úkony definované v Prílohe č. 2 Zmluvy označenej ako Určenie rozsahu Služieb, pričom každý z tam uvedených úkonov, výkonov alebo služieb môže byť označený ako Služba,

**Licencia** – softvér, ktorý je chránený autorskými právami a licencovaný pod softvérovou licenciou,

**Softvérová Aplikácia –** časť softvérovej výbavy servera, určená na konkrétne úlohy,

**Spotrebný materiál** rozumejú hnuteľné veci použité pri výkone servisných činností podľa tejto Zmluvy, ktoré sa pri výkone servisných činností spotrebujú resp. ktoré je potrebné osobitne zaobstarať na vykonanie príslušnej servisnej činnosti,

**Výkaz** rozumie formulár servisného výkazu obsahujúci opis Služby poskytnutej Poskytovateľom Objednávateľovi,

**Zmluva** rozumie táto Zmluva o servise a prevádzkovej podpore,

**Zmluvné strany** rozumejú spoločne Poskytovateľ a Objednávateľ, pričom každý z nich môže byť označený aj ako **Zmluvná strana**.

1. Zmluvné strany sa dohodli, že všetky prílohy tejto Zmluvy, ktoré sú v jej texte uvedené, sa považujú za jej neoddeliteľnú súčasť a ich obsah sa vykladá ako obsah tejto Zmluvy.

**Článok II  
Predmet zmluvy**

1. Predmetom tejto Zmluvy sú tieto záväzky Zmluvných strán:
2. záväzok Poskytovateľa poskytovať Objednávateľovi Služby, dodávať SW vybavenie a licencie a dodávať Náhradné diely za podmienok dohodnutých v tejto Zmluve,
3. záväzok Objednávateľa platiť Poskytovateľovi za poskytovanie Služieb, SW vybavenia a licencií odplatu vo výške a v čase dohodnutých v tejto Zmluve.
4. Dohodnutý rozsah servisných služieb pre prístroj je uvedený v Prílohe č. 2 tejto Zmluvy.
5. Na prístroji bude vykonávaný nasledovný druh servisu:
6. paušálny servis, zahŕňajúci služby podľa prílohy č.2

**Článok III  
Podmienky poskytovania Služieb**

1. Poskytovateľ voči Objednávateľovi zodpovedá za to, že je schopný obstarať všetky nové SW a licencie dostupné u výrobcu a uvoľnené pre použitie na území SR ako aj originálne Náhradné diely pre Prístroj najmenej počas trvania záručnej doby Prístroja a počas trvania účinnosti tejto Zmluvy.
2. Objednávateľ je povinný riadne Služby fyzicky, kvantitatívne a kvalitatívne prevziať od Poskytovateľa a toto potvrdiť príslušnému pracovníkovi Poskytovateľa vo Výkaze.
3. Poskytovateľ je povinný znášať aj všetky cestovné výdavky (od výjazdu servisného technika na miesto plnenia a späť) a ďalšie náklady, ktorých vynaloženie je spojené s činnosťou servisných pracovníkov Poskytovateľa počas poskytovania Služieb podľa tejto Zmluvy vrátane servisných zásahov a preventívnych prehliadok, ak táto Zmluva výslovne neurčuje, že pri poskytovaní konkrétnej Služby má Poskytovateľ voči Objednávateľovi nárok na náhradu cestovných alebo iných výdavkov spojených s poskytnutím Služby.
4. Služby podľa tejto Zmluvy sa Poskytovateľ zaväzuje poskytovať výlučne vo vzťahu k Prístroju.
5. Služby podľa tejto Zmluvy nezahŕňajú najmä:
6. osobitné zmeny Prístroja požadované Objednávateľom alebo služby na odstránenie nedostatkov fungovania Prístroja v dôsledku jeho prevádzky v inom prevádzkovom prostredí ako bol nainštalovaný v rámci dodávky Prístroja a aký je známy Poskytovateľovi;
7. inštaláciu, presun, odstránenie, modifikáciu, rekonfiguráciu alebo nahradenie Prístroja;
8. opravy alebo údržby Prístroja, ktorých potreba vznikla ako dôsledok chybnej, nesprávnej či zlej obsluhy Prístroja Objednávateľom alebo osobou, ktorej použitie alebo nakladanie s prístrojom Objednávateľ umožnil, alebo jeho zneužitia zo strany Objednávateľa vrátane porušenia povinnosti Objednávateľa dodržiavať pri prevádzke Prístroja písomné inštalačné, prevádzkové a údržbové pokyny, inštrukcie a špecifikácie určené pre prevádzkovanie a používanie Prístroja výrobcom, ktoré boli Objednávateľovi poskytnuté v slovenskom alebo českom jazyku.
9. služby v dôsledku zmien vykonaných v Prístroji Objednávateľom;
10. služby potrebné vykonať v dôsledku nedostatočnej podpory Prístroja u Objednávateľa alebo v dôsledku neoprávnených zásahov do Prístroja;
11. údržbu a opravy súvisiacich technológií a stavebných súčastí, ktoré nie sú priamo súčasťou prístroja (napr.: elektroinštalácia, klimatizačné zariadenia, vzduchotechnika, chladiče, lekárske diagnostické a pracovné stanice priamo nesúvisiace s prístrojom, injektory...).

## **Článok IV Miesto a čas plnenia**

1. Poskytovateľ je povinný poskytovať Objednávateľovi Služby v Mieste plnenia. V prípade, ak časť Služieb alebo ktorúkoľvek z nich nie je možné vykonať v Mieste plnenia a je nevyhnutné vykonať ju na inom mieste, môže Poskytovateľ na svoje náklady v nevyhnutne potrebnom rozsahu vykonať niektoré činnosti aj na inom vhodnom mieste, ktoré včas vopred oznámi Objednávateľovi.
2. Poskytovateľ je oprávnený poskytnúť Služby aj formou vzdialeného prístupu, ak z povahy poskytovanej Služby vyplýva, že takéto jej poskytnutie je postačujúce a splní účel.
3. Objednávateľ sa zaväzuje, že na účely poskytovania Služieb podľa druhej vety bodu 1 a podľa bodu 2 tohto Článku IV Zmluvy poskytne Poskytovateľovi všetku požadovanú súčinnosť, najmä, že mu umožní zriadenie vzdialeného prístupu a jeho funkčnosť a že mu umožní prevoz Prístroja alebo jeho časti na iné miesto, na ktorom Poskytovateľ vykoná servisné činnosti, ktoré sú Službami podľa tejto Zmluvy.
4. Opravy Prístroja Poskytovateľ vykonáva na základe vlastného zistenia o potrebe vykonania opravy alebo po oznámení poruchy Prístroja Objednávateľom, alebo oznámenia potreby vykonania opravy Objednávateľom. Objednávateľ je povinný písomne oznámiť Poskytovateľovi potrebu vykonania opravy Prístroja najneskôr v lehote dvoch pracovných dní od zistenia potreby vykonania opravy; inak Objednávateľ zodpovedá za škodu, ktorá nesplnením tejto povinnosti vznikla a za čas omeškania s plnením tejto povinnosti nemá nároky, ktoré by mu inak prislúchali pre nemožnosť alebo obmedzenú možnosť užívať Prístroj pre vady, ktorých potrebu opráv Poskytovateľovi neoznámil včas podľa tohto ustanovenia.
5. Oprávnená osoba Objednávateľa za nahlasovanie porúch/závad: Libor Bordovský, 0905 871 792, libor.bordovsky@fntn.sk.
6. Zodpovedná osoba poskytovateľa pre prevzatia hlásenia porúch/závad: ..........................................
7. Na základe písomných ( alebo telefonicky a písomne potvrdených ) hlásení Objednávateľa Poskytovateľovi o vzniku závady/poruchy na Prístroji, je Poskytovateľ povinný zareagovať na hlásenie do 6 hodín od nahlásenia závady/poruchy (v pracovné dni v čase od 8:00 do 14:00), dostaviť sa fyzicky na opravu maximálne do 24 hodín od nahlásenia vady/poruchy. Predávajúci je povinný odstrániť závady/ poruchy na Prístroji alebo zabezpečiť opravu Prístroja, t. j. zabezpečiť jeho plné sfunkčnenie najneskôr do 24 hodín od nástupu servisného technika na opravu bez potreby náhradných dielov potrebných pre uvedenie Prístroja do prevádzky, do 72 hodín od nástupu servisného technika na opravu pri potrebe dodania náhradných dielov. Poskytovateľ sa zaväzuje akceptovať aj emailové hlásenia o vzniku závady/poruchy.
8. Poskytovateľ sa zaväzuje mať k dispozícii všetky originálne náhradné diely v potrebnom množstve, ktoré budú potrebné k prípadnej oprave závady/ poruchy, údržbe Prístroja. Poskytovateľ zašle Objednávateľovi pred opravou Prístroja cenovú ponuku na náhradné diely na odsúhlasenie.
9. Zmluvné strany sa dohodli, že v prípade omeškania sa Poskytovateľa, nespôsobenej Objednávateľom, s poskytnutím služby v lehotách podľa tejto zmluvy, je Objednávateľ oprávnený uplatniť si zmluvnú pokutu vo výške 0,1 % z ceny za poskytovanie služby podľa objednávky za každý, aj začatý deň omeškania. Tým nie je dotknuté právo Objednávateľa na náhradu škody, ktorá mu vznikla nedodržaním dohodnutého termínu poskytnutia služby.
10. Poskytovateľ je povinný zaplatiť túto zmluvnú pokutu najneskôr do 10 dní odo dňa doručenia písomnej výzvy Objednávateľa na jej zaplatenie Poskytovateľovi. Uplatnením zmluvnej pokuty nie je dotknutý nárok Objednávateľa na náhradu škody.

**Článok V  
Ostatné dojednania Zmluvných strán**

1. Zmluvné strany sa dohodli, že žiadna zo Zmluvných strán neporušuje túto Zmluvu ani záväzky, ani povinnosti z nej vyplývajúce a ani nie je v omeškaní so splnením svojich záväzkov v prípade, ak je jej konanie, nekonanie alebo opomenutie konania, ktoré by bolo považované za porušenie tejto Zmluvy alebo záväzkov, alebo povinností z nej vyplývajúcich, alebo za omeškanie so splnením záväzkov, spôsobené alebo zapríčinené porušením tejto Zmluvy alebo záväzkov, alebo povinností z nej vyplývajúcich, alebo omeškaním so splnením záväzkov druhej Zmluvnej strany.
2. Ak Zmluvná strana poruší povinnosť poskytnúť druhej Zmluvnej strane súčinnosť nevyhnutnú pre splnenie jej záväzku alebo ak je Zmluvná strana v omeškaní so splnením svojho záväzku, o čas omeškania Zmluvnej strany so splnením záväzku alebo s poskytnutím súčinnosti sa predlžuje čas na splnenie záväzku alebo povinnosti druhej Zmluvnej strany; tým nie sú dotknuté ostatné nároky a práva Zmluvnej strany, ktorá omeškanie nespôsobila.
3. Zmluvné strany sa dohodli, že Poskytovateľ v postavení veriteľa nepostúpi akúkoľvek svoju pohľadávku z tejto zmluvy tretej osobe bez predchádzajúceho písomného súhlasu dlžníka- Objednávateľa. Rovnakým spôsobom Poskytovateľ pohľadávku voči Objednávateľovi nezabezpečí ručením treťou osobou alebo žiadnym iným právne prípustným spôsobom Poskytovateľ neposkytne práva k takejto pohľadávke tretej osobe. Písomný súhlas Objednávateľa s týmito úkonmi je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. V prípade, že dôjde zo strany Poskytovateľa k porušeniu tejto povinnosti a svoje práva a povinnosti z tejto zmluvy postúpi, resp. prijme ručenie tretej osobe bez súhlasu protistrany, bude sa takýto úkon považovať za absolútne neplatný a neúčinný voči Objednávateľovi.
4. Zmluvné strany sa dohodli na tom, že všetky činnosti, ktoré sú podľa tejto Zmluvy Službami, je po dobu trvania účinnosti tejto Zmluvy na Prístroji oprávnený vykonávať len Poskytovateľ alebo ním určená osoba a Objednávateľ nie je oprávnený a nesmie umožniť tretej osobe, aby na Prístroji vykonávala akékoľvek činnosti, ktoré sú svojou povahou a účelom zhodné so Službami alebo im podobné, pokiaľ na to Poskytovateľ nedá predchádzajúci písomný súhlas. Ak Objednávateľ tieto povinnosti poruší, Poskytovateľ nezodpovedá za škody, ktoré Objednávateľovi vzniknú, a je oprávnený odstúpiť od tejto Zmluvy. Poskytovateľ je oprávnený od tejto Zmluvy odstúpiť tiež v prípade, ak Objednávateľ alebo akákoľvek tretia osoba uskutoční zmeny Prístroja alebo akejkoľvek jeho časti alebo súčasti bez predchádzajúceho písomného súhlasu Poskytovateľa. Ustanovenie tohto bodu sa nevzťahuje na všetky súvisiace technológie a súčasti prístroja ako sú vymedzené v Článku III. bode 5 písmene f) tejto Zmluvy.
5. Poskytovateľ vyhlasuje, že je držiteľom všetkých potrebných oprávnení a povolení na vykonávanie servisnej činnosti na Prístroji, že má potrebné technické vybavenie na vykonávanie servisnej činnosti podľa tejto Zmluvy, a že Poskytovateľ a jeho servisní pracovníci majú potrebnú odbornú spôsobilosť a potrebné odborné vedomosti a praktické zručnosti a skúsenosti na vykonávanie servisnej činnosti podľa tejto Zmluvy a sú v potrebnom rozsahu na vykonávanie takejto činnosti školení v školiacom stredisku výrobcov zdravotníckej techniky.
6. Poskytovateľ je oprávnený na poskytovanie Služieb použiť Subdodávateľov; v takom prípade zodpovedá Objednávateľovi za škodu rovnako, ako keď Služby poskytuje sám. Poskytovateľ je povinný do piatich pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť aktualizované Vyhlásenie o subdodávateľoch, ktoré musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľom a osobu oprávnenú konať za subdodávateľa (meno a priezvisko, tel. kontakt). Poskytovateľ je povinný oznámiť Objednávateľovi akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala. Poskytovateľ má právo na zmenu subdodávateľa alebo na doplnenie nového subdodávateľa vo vzťahu k plneniu, ktorého sa táto Zmluva týka. Porušenie povinností Poskytovateľa uvedených v tomto odstavci tohoto článku Zmluvy sa považuje za podstatné porušenie zmluvných povinností a zakladá právo Objednávateľa na odstúpenie od Zmluvy.
7. Všetky Služby, ktoré Poskytovateľ poskytuje Objednávateľovi podľa tejto Zmluvy sa Poskytovateľ zaväzuje vykonávať s odbornou starostlivosťou a v súlade so všetkými známymi technologickými poznatkami výrobcu Prístroja.
8. Zmluvné strany sa dohodli na tom, že ak pri poskytovaní Služieb Poskytovateľ vykoná výmenu vadných, opotrebovaných alebo poškodených použitých dielov Prístroja za nové, všetky vymenené použité diely Prístroja, ktoré boli nahradené novými dielmi obstaranými Poskytovateľom, sa stávajú vlastníctvom Poskytovateľa a Poskytovateľ je oprávnený si takéto vymenené použité diely Prístroja ponechať. Ak Objednávateľ Poskytovateľovi neumožní alebo znemožní, aby si vymenené použité diely Prístroja ponechal, má Poskytovateľ nárok domáhať sa od Objednávateľa uhradenia ceny nových dielov Prístroja obstaraných Poskytovateľom.
9. Pri vykonávaní Služieb je Objednávateľ povinný poskytovať Poskytovateľovi všetku súčinnosť potrebnú pre vykonanie Služieb v Mieste plnenia; Objednávateľ je najmä povinný:
10. umožniť servisným pracovníkom Poskytovateľa, prípadne iným osobám určeným Poskytovateľom na poskytnutie Služieb, vstup do priestorov Objednávateľa a prístup k Prístroju v rozsahu potrebnom pre vykonanie Služieb,
11. umožniť servisným pracovníkom Poskytovateľa nerušený výkon činností, prístup k Prístroju a nebrániť im v okamžitom nástupe na vopred dohodnutý servisný zásah. Výnimkou sú prípady, keď sa na príslušnom pracovisku momentálne poskytujú neodkladné činnosti zdravotnej starostlivosti. V takomto prípade sa prístup technikov Poskytovateľa k Prístroju zabezpečí okamžite po zrealizovaní neodkladných zdravotníckych činností.
12. V prípade, ak Objednávateľ poruší návod alebo technické normy vzťahujúce sa na používanie Prístroja, a v dôsledku toho vznikne porucha Prístroja, za čas trvania takejto poruchy Poskytovateľ nezodpovedá za prípadne nesplnenie záruky bezporuchovej prevádzky Prístroja.

## **Článok VI Odplata a platobné podmienky**

1. Odplata a jej výška je určená v prílohe č. 3 tejto Zmluvy označenej ako Odplata a je dohodnutá v súlade so zákonom č. 18/1996 z. z. o cenách v platnom a účinnom znení a v súlade s ostatnými právnymi predpismi platnými a účinnými na území Slovenskej republiky. Nárok na zaplatenie odplaty vzniká Poskytovateľovi bez ohľadu na to, aký skutočný rozsah Služieb je alebo bol v príslušnom roku Poskytovateľom Objednávateľovi poskytnutý.
2. Odplata za vykonávanie Služieb je splatná v 24 rovnako vysokých mesačných splátkach určených ako 1/24 odplaty celkovej sumy dohodnutej v predchádzajúcom bode. Mesačné splátky odplaty sa Objednávateľ zaväzuje platiť na základe faktúr vystavených Poskytovateľom vždy k poslednému dňu príslušného mesiaca, za ktorý sa mesačná splátka odplaty platí. Mesačnú splátku odplaty je Objednávateľ povinný zaplatiť do 60 dní po doručení faktúry, ktorou Poskytovateľ voči Objednávateľovi príslušnú mesačnú splátku odplaty vyúčtuje. Nevystavenie faktúry k poslednému dňu príslušného mesiaca, nemá za následok zánik práva Poskytovateľa faktúru vystaviť ani zánik jeho nároku na zaplatenie odplaty.
3. Faktúra musí obsahovať náležitosti podľa platných právnych predpisov a tejto Zmluvy. Prílohou faktúry vystavenej Poskytovateľom musí byť Výkaz obsahujúci opis Služby poskytnutej Poskytovateľom Objednávateľovi. V prípade, že doručená faktúra nebude vystavená správne, je Objednávateľ oprávnený predmetnú faktúru vrátiť Poskytovateľovi na opravu alebo doplnenie. Poskytovateľ je povinný vystaviť novú faktúru a doručiť ju Objednávateľovi, pričom lehota splatnosti plynie až od doručenia riadne vystavenej faktúry.
4. Odplata sa považuje za zaplatenú pripísaním platenej sumy odplaty na účet Poskytovateľa.
5. Zmluvné strany sa dohodli na tom, že ak sa Objednávateľ dostane do omeškania s platením najmenej dvoch mesačných splátok odplaty a tieto nezaplatí ani po písomnej výzve Poskytovateľa, je Poskytovateľ oprávnený prerušiť poskytovanie Služieb až do úplného splatenia všetkých dlžných mesačných splátok odplaty, pričom v takom prípade nie je Poskytovateľ v omeškaní s plnením jeho záväzkov podľa Zmluvy.
6. Ak sa Objednávateľ dostane do omeškania s platením odplaty alebo jej časti, je povinný zaplatiť Poskytovateľovi úrok z omeškania vo výške stanovenej platnými a účinnými právnymi predpismi na území Slovenskej republiky.

**Článok VII  
Trvanie a zmena Zmluvy**

1. Táto Zmluva sa uzatvára na dobu **určitú, na 24 mesiacov**, ktorá začína plynúť **odo dňa nadobudnutia účinnosti zmluvy.**
2. Zmluvné strany sa dohodli, že túto Zmluvu je možné zmeniť alebo doplniť len formou písomných dodatkov pri dodržaní podmienok podľa § 18 zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov, na ktorých platnosť sa vyžaduje, aby boli riadne potvrdené a podpísané oprávnenými zástupcami zmluvných strán.
3. Táto Zmluva zaniká:
4. uplynutím času, na ktorý je Zmluva uzatvorená,
5. písomnou dohodou Zmluvných strán o skončení platnosti a účinnosti Zmluvy,
6. odstúpením od Zmluvy a to podstatným porušením niektorého ustanovenia Zmluvy. S poukazom na znenie tohto článku sa každé porušenie povinnosti vyplývajúcej z tejto Zmluvy považuje za podstatné.
7. zničením alebo odinštalovaním Prístroja.
8. výpoveďou, a to aj bez udania dôvodu. V prípade výpovede skončí platnosť a účinnosť tejto Zmluvy uplynutím výpovednej doby, ktorej trvanie Zmluvné strany dohodli na 1 mesiac od prvého dňa mesiaca nasledujúceho po mesiaci, v ktorom bola písomná výpoveď doručená Zmluvnej strane, ktorej bola adresovaná.

**Článok VIII   
Oznamy a vzájomná komunikácia**

1. Zmluvné strany sa dohodli, že komunikácia medzi nimi v súvislosti s plnením záväzkov a povinností a tiež s výkonom oprávnení vyplývajúcich im z tejto Zmluvy bude uskutočňovaná písomnou formou. V prípade, ak bude obsahom doručovanej písomnosti úkon Zmluvnej strany smerujúci k zmene alebo zániku záväzkov Zmluvnej strany alebo Zmluvných strán, musí byť takáto písomnosť doručovaná doporučenou poštou s vykázaním doručenia. Ustanovenie tohto bodu má prednosť pred ostatnými ustanoveniami tejto Zmluvy o doručovaní písomností alebo oznamov.
2. Pre doručovanie sa použijú kontaktné údaje uvedené v Prílohe č. 4.
3. Ak nie je možné doručiť písomnosť Zmluvnej strane na jej adresu pre doručovanie uvedenú v tejto Zmluve, písomnosť sa považuje po troch dňoch od vrátenia nedoručenej zásielky za doručenú.
4. Zmluvné strany sa dohodli, že za riadne doručený oznam sa považuje výlučne ten, ktorého doručenie je preukázateľné prostredníctvom poštovej návratky, potvrdenia o doručení zásielky od kuriéra, alebo potvrdenia o doručení a prevzatí e-mailovej správy na adresu uvedenú v prílohe č. 4.

**Článok IX  
Spoločné a záverečné ustanovenia**

1. Žiadna Zmluvná strana nesmie bez písomného súhlasu druhej Zmluvnej strany oznámiť údaje a informácie, ktoré získala od druhej Zmluvnej strany v súvislosti s uzavretím tejto Zmluvy a v súvislosti s poskytovaním Služieb, iným osobám ani ich využiť v prospech svoj alebo v prospech inej osoby, pokiaľ by to bolo v rozpore so záujmami druhej Zmluvnej strany, ani ich na úkor druhej Zmluvnej strany zneužiť; táto povinnosť trvá aj po skončení účinnosti tejto Zmluvy. Každá Zmluvná strana je ďalej povinná zachovávať mlčanlivosť najmä o všetkých skutočnostiach a informáciách, o ktorých sa dozvedela od druhej Zmluvnej strany v súvislosti s uzavretím tejto Zmluvy a v súvislosti s poskytovaním Služieb, a tiež o dôverných informáciách a o skutočnostiach, ktorých prezradenie tretím osobám by mohlo druhej Zmluvnej strane spôsobiť škodu alebo ohroziť jej záujmy; táto povinnosť zachovávať mlčanlivosť trvá aj po skončení účinnosti tejto Zmluvy. Za Tretie osoby sa nepovažuje Tatra banka, a.s., ktorá je financujúcou bankou Poskytovateľa a ktorej Poskytovateľ môže na vyžiadanie poskytnúť obchodné zmluvy a faktúry za účelom preukázania oprávnenosti fakturovať a evidovať pohľadávku voči Objednávateľovi. Ustanovenie tohto bodu sa nevzťahuje ani na informácie poskytnuté právnym, účtovným a daňovým poradcom Zmluvných strán, audítorom a ani na informácie poskytnuté Zmluvnou stranou podľa zákona alebo rozhodnutia súdu alebo iného orgánu kompetentného na uloženie povinnosti vydať takúto informáciu.
2. Vzájomné vzťahy Zmluvných strán z tejto Zmluvy vzniknuté ale touto Zmluvou neupravené sa riadia príslušnými ustanoveniami Obchodného zákonníka.
3. Táto Zmluva nadobúda platnosť jej podpísaním oboma Zmluvnými stranami a účinnosť dňom nasledujúcim po dni zverejnenia v Centrálnom registri zmlúv~~.~~
4. Zmluvné strany vyhlasujú, že si Zmluvu prečítali, jej obsahu porozumeli, ich vôľa uzavrieť túto Zmluvu je slobodná a vážna a svoj súhlas so zmluvou potvrdzujú Zmluvné strany svojimi podpismi pod text tejto zmluvy.
5. Zmluva je vyhotovená v štyroch rovnopisoch, pre každú Zmluvnú stranu sú určené dva jej rovnopisy.
6. Neoddeliteľnou súčasťou zmluvy sú prílohy:

a) Príloha č. 1 – Identifikácia prístroja

b) Príloha č. 2 – Určenie rozsahu Služieb

c) Príloha č. 3 – Odplata

d) Príloha č. 4 – Spôsob nahlasovania požiadaviek a udalostí

e) Príloha č. 5 - Vyhlásenie uchádzača o subdodávkach

f) Príloha č. 6 – Skupina dodávateľov ( len ak je uplatniteľná)

V .................. dňa V Trenčíne dňa

Poskytovateľ Objednávateľ

............................................. Fakultná nemocnica Trenčín

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

......................., konateľ Ing. Michal Plesník, riaditeľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

........................., konateľ

**Príloha č. 1 Zmluvy o servise a prevádzkovej podpore pre inštalované zariadenia MEDICAL – Identifikácia prístroja**

Prístroje a systémy, ktoré sú predmetom servisu a prevádzkovej podpory:

| **Seriové číslo/označenie výrobcu** | **Zariadenie (model, Typová rada), verzia SW,...** | **Dátum uvedenia do prevádzky** | **Lokalizácia**  **Budova, číslo miestnosti...** |
| --- | --- | --- | --- |
| 1016 | Azurion 7 F20 (SN: 1016) | 10/2022 | RDG, FN TN |

**Príloha č. 2 Zmluvy o servise a prevádzkovej podpore pre inštalované zariadenia MEDICAL Určenie rozsahu Služieb**

Poskytovateľ za zaväzuje vykonávať pre Objednávateľa na Prístroji nasledovné servisné činnosti a dodávky Náhradných dielov, a to rozšírené servisné služby zahrnuté v rozsahu Služieb:

**Servis a systémová údržba podľa typu zariadenia:**

**Základnou Službou** ktorá je poskytovaná v rámci tejto zmluvy je systémová údržba.

Systémová údržba je súčasťou každého vyššieho servisného programu.

Systémová údržba zahŕňa pre prístroj špecifikovaný v Prílohe č. 1 v rozsahu jedného roku účinnosti Zmluvy nasledovné činnosti :

* opravu vád a porúch Prístroja, t. j. uvedenie Prístroja do stavu plnej využiteľnosti vzhľadom k jeho technickým parametrom;
* náklady a práce servisného technika spojené so servisnou starostlivosťou;
* pravidelné preventívne prehliadky predpísané výrobcom zariadenia (PBTK) – min. 1x ročne;
* 4 x údržbové dni (8 pracovných hodín), v rámci ktorých sú vykonávané činnosti doporučené výrobcom Prístroja;\*
* kontrola bezpečnosti zariadenia;
* pravidelná kontrola kvality a parametrov obrazu, pokiaľ je prístroj vybavený zobrazovacou jednotkou;
* nástup na opravu Prístroja do 24 hodín od nahlásenia poruchy dohodnutým spôsobom;
* 1 x revízia elektrického napájania vykonávaná oprávnenou osobou (okruhy bezprostredne súvisiace s napájaním prístroja);
* opakovaná skúška elektrických prístrojov (DER);
* aktualizáciu kritických SW balíkov (tzv. FCO) podľa odporučenia výrobcu;
* prevedenie zálohovania SW nastavenia a údržba lokálnej DB;
* HW a SW náhradné diely, okrem komerčných upgrade, ktoré rozširujú funkciu Prístroja;
* celkové cestovné náklady servisného technika od výjazdu do Miesta plnenia a späť;
* náklady na spotrebný a údržbový materiál použitý pri servisných prácach a pravidelných bezpečnostne technických kontrolách, náklady na údržbové sady;
* náklady na demontáž, odvoz a likvidáciu použitých náhradných dielov a spotrebného materiálu;
* služba telefonickej podpory v pracovné dni v čase od 8:00 do 14:00 hod.;
* vykonanie validácií a kalibrácií Prístroja (resp. jeho relevantných častí);
* vykonanie pravidelných technických a elektrických kontrol a prehliadok vo výrobcom predpísanom rozsahu a intervale podľa servisného manuálu;
* vykonanie ďalších servisných úkonov a činností v súlade s príslušnou právnou úpravou a aplikovateľnými normami;
* vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu Prístroja, ak takáto oprava je nevyhnutná za účelom zabezpečenia prevádzky Prístroja, vrátane generálnej opravy.

Služba neobsahuje žiadne náhradné diely.

Pokiaľ z výsledku údržby vyplynú požiadavky na opravy spojené s dodávkou náhradných dielov, budú tieto predmetom samostatnej ponuky predloženej Objednávateľovi a osobitnej dohody Zmluvných strán na poskytnutí plnení tomu zodpovedajúcich a tiež odplate za nich.

\* Práca v rámci jedného dňa (8 hodín) so začiatkom a ukončením spravidla v rámci pracovnej doby zahŕňa najmä úkony popísané v servisnom manuáli výrobcu, kontrolu funkčnosti všetkých komponentov, kontrola chladiaceho systému, testovanie, čistenie filtrov, mazanie pohyblivých častí systému, konečná kontrola systému doplnená výstupnou správou o stave Prístroja. V prípade rozsiahlejších údržbových aktivít, kde je predpoklad, že presiahnu pracovnú dobu, Poskytovateľ tieto činnosti ukončí bez ohľadu na pracovnú dobu.

Systémová údržba je vykonávaná v pracovnej bode v čase vzájomne dohodnutom oprávnenými osobami Zmluvných strán. Iný čas musí byť odsúhlasený na základe vzájomnej dohody a môže byť spoplatnená v zmysle platného cenníka.

Servisný technik Poskytovateľa vykoná údržbu a skutočný rozsah prác a ich špecifikáciu zaznamená do výkazu, ktorý si vzájomne odsúhlasí so zástupcom Objednávateľa.

Servisný technik Poskytovateľa informuje o ukončení údržby/opravy, písomne / elektronicky vo výkaze, ktorý minimálne obsahuje identifikáciu prevádzky a Prístroja (sériové číslo), resp. popis práce, zoznam vymenených súčiastok (názov, sériové číslo, apod.), odpracovaný čas na oprave a prehlásenie, že Prístroj je funkčný a schopný bezpečnej prevádzky.

Vykonané aktivity sú vzájomne schválené a podpísané vo výkaze založenom v Servisnej knihe pracoviska ako aj elektronicky doručené na zodpovedné osoby Objednávateľa.

Cena za základnú resp. rozšírenú službu systémovej údržby je uvedená v Prílohe č.:3

|  |
| --- |
| **SERVISNÉ PROGRAMY – Servisná zmluva pre Azurion 7 M20** |
| **Servisná zmluva**  **Azurion 7 M20**  Program zahŕňa: všetky hore uvedené činnosti zahrnuté v programe **Základná služba** plus:   1. diaľkovú správu servera Prístroja Azurion 7 M20 2. všetky práce spojené s opravami HW častí Systému, 3. dodávky všetkých náhradných dielov v potrebnom množstve, rozsahu a kvalite, ktorých potreba výmeny sa objaví na HW Systému, 4. dodávku a výmenu RTG žiariča a detektora, 5. udržiavanie prevádzkyschopnosti hardvérovej časti Prístrojov, 6. všetky výrobcom doporučené update HW časti Systému 7. všetky výrobcom doporučené softwarové servisné Update na Systém od jeho výrobcu tzv. FCO   SLA:   * Garantovaný čas funkčnosti: 95%. * Pracovná doba: 08:00 – 16:30, Pondelok – Piatok, mimo štátom uznaných sviatkov a dní   pracovného pokoja.   * Doba začatia opravy do 8 hodín. * Doba opravy (bez potreby dielu) do 24 hodín v rámci pracovnej doby. * Doba opravy (potreba náhradného dielu) 72 hodín v rámci pracovnej doby. |

V prípade potreby vykonania opravy je Poskytovateľ povinný začať servisný zásah vykonávať podľa zvoleného programu uvedeného v tejto prílohe č. 2 Zmluvy.

O skutočnosti brániacej začatiu vykonávania servisného zásahu v daných časoch je Poskytovateľ povinný včas informovať Objednávateľa.

Poskytovateľ sa zaväzuje opravu vykonať vždy najneskôr do 24 hodín od zistenia potreby vykonania opravy kde nie je potrebný diel.

Poskytovateľ sa zaväzuje opravu vykonať vždy najneskôr do 72 hodín od zistenia potreby vykonania opravy kde je potrebný diel.

Podmienkou splnenia doby opravy je nahlásenie požiadavky na servis dohodnutým spôsobom do 12:00 daného dňa.

Servisné činnosti servisného strediska a služby údržby a záruky sa Poskytovateľ zaväzuje poskytovať od pondelka do piatka, v pracovných dňoch v čase od 8:00 do 14:00 hod., okrem dní štátnych sviatkov a víkendov.

Všetky Služby podľa tejto Zmluvy, okrem Služieb poskytovaných vzdialeným prístupom alebo na inom mieste ako je Miesto plnenia, sa Poskytovateľ zaväzuje poskytovať výhradne počas pracovných dní a v rámci pracovnej doby Poskytovateľa, pokiaľ sa Zmluvné strany nedohodnú inak.

Po ukončení servisnej činnosti, ktorá je Službou podľa tejto Zmluvy, vyplní servisný pracovník Poskytovateľa Výkaz. Objednávateľ sa zaväzuje poveriť pracovníka Objednávateľa alebo viacerých takýchto pracovníkov potvrdzovaním Výkazov a zabezpečiť, aby takýto pracovník bol vždy prítomný v Mieste plnenia bezprostredne po poskytnutí Služby vo forme servisnej činnosti. Výkaz potvrdí vždy pracovník Objednávateľa prítomný v Mieste plnenia bezprostredne po poskytnutí Služby.

Poskytovateľ preberá voči Objednávateľovi záruku bezporuchovej prevádzky Prístroja, ktorou sa zaväzuje, že servis Prístroja bude vykonávať tak, že počas trvania tejto Zmluvy bude Prístroj plne funkčný, schopný riadnej prevádzky na poskytovanie výkonov zdravotnej starostlivosti, na ktorých poskytovanie je určený (ďalej aj „**výkony zdravotnej starostlivosti**“) a bezporuchového nerušeného užívania Prístroja najmenej počas 95 % pracovného času pripadajúceho na každý jeden rok trvania tejto účinnosti Zmluvy (ďalej len „**garantovaný čas funkčnosti Prístroja**“).

Garantovaný čas funkčnosti Prístroja sa určí ako 95 % z uvažovaného ročného pracovného času v dĺžke 8 hodín denne  podľa počtu dní v danom kalendárnom roku.

Do času znižujúceho garantovaný čas funkčnosti Prístroja sa nezapočítavajú:

* poruchy a chyby, ktoré nebránia používaniu Prístroja aj keď v obmedzenom rozsahu nebrániacemu poskytovať výkony zdravotnej starostlivosti.
* Plánované výluky prevádzky v súvislosti s vopred odsúhlaseným údržbami alebo upgrade systému Prístroja
* Časy potrebné na diagnostiku a opravu v prípade, že pre ďalšie určenie príčiny poruchy je nutné najprv vymeniť vyšší funkčný celok aby sa dali ďalej diagnostikovať nižšie funkčné celky a súvisiace náhradné diely. Lehota na opravu sa v tomto prípade začína počítať od dňa a hodiny opravy posledného vyššieho funkčného celku
* Iné okolnosti na strane Objednávateľa, ktoré Poskytovateľ nemohol ovplyvniť

V prípade, ak Poskytovateľ poruší svoj záväzok záruky bezporuchovej prevádzky Prístroja, tak za porušenie tohto záväzku je Poskytovateľ povinný zaplatiť Objednávateľovi zmluvnú pokutu vo výške mesačného paušálneho poplatku teda 1/12 ceny špecifikovanej v Prílohe č.3. Zmluvná pokuta sa môže uplatniť zo strany Objednávateľa v mesiaci, kedy došlo k zníženiu garantovaného času funkčnosti Prístroja.

Celková suma zmluvnej pokuty, ktorú si môže Objednávateľ uplatniť a Poskytovateľ je povinný ju uhradiť nesmie presiahnuť 10% celkovej ročnej ceny za servisné služby uvedenej v Prílohe č. 3.

Do výpočtu nefunkčnosti za započítavajú hodiny po prekročení garantovaných parametrov daného servisného kontraktu.

Podmienkou pre uhradenie pokuty Poskytovateľom sú všetky uhradené záväzky Objednávateľa voči Poskytovateľovi ku dňu, kedy je zmluvná pokuta zo strany Objednávateľa uplatnená.

**Príloha č. 3 Zmluvy o servise a prevádzkovej podpore pre inštalované zariadenia MEDICAL – Odplata**

Zmluvné strany sa dohodli na tom, že za poskytovanie Služieb je Objednávateľ povinný platiť Poskytovateľovi paušálnu odplatu vo výške celkovej sumy ......... **Eur ročne** bez dane z pridanej hodnoty, čo predstavuje ......... **Eur** bez dane z pridanej hodnoty za každý mesiac poskytovania Služieb.

K odplate bude pripočítaná DPH podľa platného zákona o DPH v čase vystavenia faktúry.

**Cenník hodinových sadzieb pri Službách poskytovaných v pracovnom čase nad rámec tejto Zmluvy:**

Hodinové sadzby servisných služieb:

|  |  |  |
| --- | --- | --- |
| **Hodinová sadzba** | **Cena v EUR bez DPH** | **Cena v EUR s DPH** |
| Servisný technik |  |  |

Sadzby za cestovné náhrady:

|  |  |
| --- | --- |
| **Cena za km (EUR bez DPH)** | **Cena za km (EUR s DPH)** |
| .............. € na 1 km | ................. € |

Cena sa skladá z ceny za km x počet km + náhrada za čas, ktorý trávi technik na ceste, ktorá sa určí ako 70% z hodinovej sadzby násobené počtom hodín potrebných na cestu z najbližšieho servisného strediska.

**Príloha č. 4 Zmluvy o servise a prevádzkovej podpore pre inštalované zariadenia MEDICAL – Spôsob nahlasovania požiadaviek a udalostí**

Nahlasovanie incidentov a požiadaviek bude od zamestancov Objednávateľa primárne prijímať centrálny Servicedesk a zaeviduje chybu, vadu alebo inú technickú požiadavku Objednávateľa na základe toho vytvorí tiket. Požiadavka Objednávateľa musí minimálne obsahovať nasledujúce údaje:

* + meno nahlasovateľa a jeho kontaktné údaje
  + identifikáciu Prístroja, ktorého sa požiadavka týka
  + stručný popis požiadavky

Servicedesk okamžite po prijatí hlásenia zaeviduje tento Tiket do servisdeskovej aplikácie a pridelí servisnému technikovi Poskytovateľa.

Následne po vyriešení požiadavky sa Tiket uzatvára spolu s príslušnou evidenciou spôsobu vyriešenia požiadavky.

Požiadavka je nahlasovaná mailom a **následným telefonickým potvrdením** na kontaktné číslo **Service desk.**

# Kontaktné osoby pre eskalačný proces a zabezpečenie služieb

|  |  |  |  |
| --- | --- | --- | --- |
|  | **Kontakt** | **Funkcia** | **Dostupnosť** |
| **Úroveň 1** | Meno |  | **Operátor** |
| Telefón |  | Pracovné dni:  08:00 – 17:00 |
| e-mail |  | 24/7 |

Kontaktné údaje na Poskytovateľa:

Kontaktné údaje na Objednávateľa:

|  |  |  |  |
| --- | --- | --- | --- |
|  | **Kontakt** | **Funkcia** | **Dostupnosť** |
| **Úroveň 1** | Meno | **Libor Bordovský** | Pracovné dni:  08:00 – 14:00 |
| Telefón | 0905 871 792 |  |
| e-mail | libor.bordovsky@fntn.sk | Po-Pia |

**Príloha č. 5**

**Vyhlásenie uchádzača o subdodávateľoch**

|  |  |
| --- | --- |
| Verejný obstarávateľ | Fakultná nemocnica Trenčín, Legionárska 28, 911 71Trenčín |
| Typ zákazky | Nadlimitná zákazka (služby) |
| Postup | Verejná súťaž podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov |
| Predmet zákazky | **Pozáručný servis a pravidelná údržba zdravotníckych prístrojov - Azurion 7 F20** |
| Uchádzač | Obchodné meno, sídlo, IČO |

Nižšie podpísaný zástupca uchádzača týmto čestne vyhlasujem, že na plnení predmetu zákazky:

1. sa nebudú podieľať subdodávatelia a celý predmet uskutočníme vlastnými kapacitami \*
2. sa budú podieľať nasledovní subdodávatelia:\*

*(nehodiace sa preškrtnite)*

|  |  |  |  |  |  |
| --- | --- | --- | --- | --- | --- |
| P. č. | Obchodné meno, sídlo, IČO subdodávateľa | Kontaktná osoba  (meno a priezvisko, tel. č., e-mail)  \* | Podiel plnenia zmluvy v % z celkového objemu | Podiel plnenia zmluvy vo finančnom vyjadrení v EUR bez DPH | Predmet subdodávky |
| 1 |  |  |  |  |  |
| 2 |  |  |  |  |  |
| 3 |  |  |  |  |  |

|  |
| --- |
| \* ďalšie údaje o osobe oprávnenej konať za subdodávateľa v rozsahu podľa § 41 ods. 3 ZVO budú doplnené úspešným uchádzačom najneskôr v čase podpisu zmluvy. |

.............................................................................................................

*Meno, priezvisko a podpis štatutárneho zástupcu*

V ..........................................dňa..............................

**Príloha č. 6**

|  |  |
| --- | --- |
| Verejný obstarávateľ/Objednávateľ | **Fakultná nemocnica Trenčín, Legionárska 28, 911 71 Trenčín** |
| Predmet zákazky/ Zmluvy | **Pozáručný servis a pravidelná údržba zdravotníckych prístrojov - Azurion 7 F20** |
| Uchádzač/Dodávateľ | Obchodné meno, sídlo, IČO |

Vyhlásenie o vytvorení skupiny dodávateľov

1. Dolu podpísaní zástupcovia uchádzačov uvedených v tomto vyhlásení týmto vyhlasujeme, že za účelom predloženia ponuky vo vyššie definovanom verejnom obstarávaní vyhlásenom dňa .............vo Vestníku VO č. ...............pod zn. ................sme vytvorili skupinu dodávateľov a predkladáme spoločnú ponuku. Skupina pozostáva z nasledovných samostatných právnych subjektov:

................................................. (názov, sídlo/miesto podnikania, IČO)

................................................. (názov, sídlo/miesto podnikania, IČO)

................................................. (názov, sídlo/miesto podnikania, IČO)

1. V prípade, že naša spoločná žiadosť o účasť bude úspešná a naša konečná ponuka bude prijatá, zaväzujeme sa, že pred uzavretím Zmluvy v zmysle podmienok súťaže, uvedených v súťažných podkladoch predložíme verejnému obstarávateľovi zmluvu, ktorá bude zaväzovať zmluvné strany, aby ručili spoločne a nerozdielne za záväzky voči verejnému obstarávateľovi, vzniknuté pri realizácii predmetu zákazky.
2. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle súťažných podkladov, vrátane zodpovednosti za škodu spôsobenú verejnému obstarávateľovi v zmysle všeobecne záväzných právnych predpisov platných v SR.

V......................... dňa................

Obchodné meno ................................................

Sídlo/miesto podnikania meno a priezvisko, funkcia

IČO: podpis

Obchodné meno ................................................

Sídlo/miesto podnikania meno a priezvisko, funkcia

IČO: podpis

Obchodné meno ................................................

Sídlo/miesto podnikania meno a priezvisko, funkcia

IČO: podpis

|  |  |
| --- | --- |
| Verejný obstarávateľ/Objednávateľ | **Fakultná nemocnica Trenčín, Legionárska 28, 911 71 Trenčín** |
| Predmet zákazky/ Zmluvy | **Pozáručný servis a pravidelná údržba zdravotníckych prístrojov - Azurion 7 F20** |
| Uchádzač/Dodávateľ | Obchodné meno, sídlo, IČO |

Plná moc pre jedného z členov skupiny dodávateľov, konajúceho za skupinu dodávateľov

**Splnomocniteľ/splnomocnitelia:**

1. *Obchodné meno, sídlo, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)*
2. *Obchodné meno, sídlo, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)*

**udeľuje/ú plnomocenstvo**

**splnomocnencovi:**

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)*

na prijímanie pokynov, komunikáciu a vykonávanie všetkých právnych úkonov v mene všetkých členov skupiny dodávateľov vo vyššie definovanom verejnom obstarávaní, vyhlásenom dňa .............vo Vestníku VO č. ...............pod zn. ................, vrátane konania pri uzatvorení Zmluvy, ako aj konania pri plnení Zmluvy a zo Zmluvy vyplývajúcich právnych vzťahov.

V......................... dňa............... ................................................

podpis splnomocniteľa

V......................... dňa............... ................................................

podpis splnomocniteľa

Plnomocenstvo prijímam:

V......................... dňa............... ................................................

podpis splnomocnenca